सोहगौरा ताम्रलेख

सोहगौरा ताम्रलेख एक ताम्रपट्ट पर लेखबद्ध मौर्यकालीन प्राचीन लेख है जो उत्तर प्रदेश में गोरखपुर के पास सोहगौरा नामक स्थान से प्राप्त हुआ है। सोहगौरा, गोरखपुर से ३५ किमी दक्षिण-पूर्व में राप्ती नदी के किनारे स्थित है।  THE SOHGAURA COPPER-PLATE REGISTRATION BM Barua Annals of the Bhandarkar Oriental Research Institute Vol. 11, No. 1 (1930), pp. 32-48  इस ताम्रलेख की लिपि मौर्यकालीन ब्राह्मी है और भाषा प्राकृत। अभिलेख की मोटाई 1.6 मि.मी. और आकार 6.4 × 2.9 से.मी. का है।  

सोहगौरा का पुरास्थल भारतीय लेखन कला की प्राचीनता को प्रमाणित करने वाला पहला अभिलेख प्रस्तुत करता है। इसमें अकाल एवं दुर्भिक्ष के समय जनता के उपयोग के लिए अन्न के तीन कोष्ठागारों के बनाने का वर्णन है। इस अभिलेख से अकाल के दौरान चंद्रगुप्त मौर्य द्वारा किए गए राहत कार्यों की चर्चा है। यह अभिलेख चार पंक्तियों में वर्णित है।

इस अभिलेख में वंशग्राम में स्थापित किये गये दो कोष्ठागारों का उल्लेख है, जिनमें एकत्रित अनाज को दुर्भिक्ष और, आपत्तिकाल में त्रिकवेणी, माथुर, चंचु मयुदाम और भल्लक ग्रामों में वितरित करने का आदेश श्रावस्ती के महामात्रों ने मानवाशीतिकट शिविर से दिया था।

उपस्तिथि
सोहगौरा से पाए गए ताम्रपत्र के अनुसार गोरखपुर का ज़िला (अर्थात् मल्लराष्ट्र का पश्चिमी भाग) श्रावस्ती महाभुक्ति में पड़ता था ।

अभिलेख

सवतियनमहह्मगनससनेमनवसितिक डसिलिंय तेव सगमेव एते दुवे कोट गलनि 
तिववनिमथुलचचमौदंमभलक न छ लकयियति अतियायिक यनो गहितवय

—सोहगौरा ताम्रलेख, गोरखपुर

अनुवाद : श्रावस्ती के महामात्रों का आदेश मानवसिति शिविर से जारी हुआ ठेकेदारों को, केवल सूखे के आगमन पर, ये द्रव्य संग्रहालय - त्रिवेणी, मथुरा, चांचू, मोदमा और भद्रा - वितरित किए जाने हैं, और यदि आपातकाल में हैं तो इन्हें रोका नहीं जाना चाहिए। 

इस प्राकृत अभिलेख का संस्कृत अनुवाद इस प्रकार है : " श्रावस्तीयानां महामात्राण शासनं मानवसिटिकटात् । श्रीमतिवंशग्राम एवैते द्वे कोष्ठागारे त्रिगर्ने मधुकालाजाज मोदाम्बभारकाणं क्षलं कार्योंमत आत्ययिकाय। नो गृहीतव्यम् । "

इस ताम्रलेख के शीर्ष पर एक सामान्य अर्धचंद्राकार प्रतीक है जो आम तौर पर मौर्य चांदी के पंच चिह्नित सिक्कों पर पाया जाता है, और कुम्हरार स्तंभ के आधार पर और कई अन्य पर भी पाया जाता है। जायसवाल वा अन्य इतिहासकार इसे चन्द्रगुप्त मौर्य का मोनोग्राम 
16px मानते हैं। वह चंद्र के रूप में शीर्ष अर्धचंद्र लेते है और शेष पहाड़ी जैसा संयोजन गुत्त के लिए; ऊपरी लूप ∩- ग के लिए है और दो निचले लूप ∩∩- त्त के लिए है, जिससे यह चंद्रगुत्त बनता है, प्राकृत में गुप्त शब्द को गुत्त लिखा जाता है।

विशेषता
यह अभिलेख निम्न तथ्यों को उद्घाटित करता है-

 प्राचीन भारत में अकाल की त्रासदी से निपटने के लिए कोष्ठागार निर्माण तथा उसमें संग्रहीत अन्न के वितर ण की जानकारी मिलती है। यह अन्न वितरण के लिए प्रथम आभिलेखिक प्रमाण है।
 अभिलेख के ऊपर वस्तु संरचना का प्रथम बार अंकन हुआ है।
 लेख के ऊपर कोष्ठागारों, कमल की कली, वेदिका से परिवेष्टित वृक्ष तथा पर्वत पर चन्द्र के चिन्हों का अंकन हुआ है। ये सभी दृश्य मौर्य युगीन आहत मुद्राओं पर दृष्टिगोचर होते हैं।
 गोरखपुर जनपद से प्राप्त प्रथम राजकीय अभिलेख।
 मौर्य काल में अभिलेख लेखन हेतु धातु का प्रयोग।
 प्रशासनिक दृष्टि से तृतीय शताब्दी ई० पू० में गोरखपुर परिक्षेत्र श्रावस्ती के महामात्यों के अन्तर्गत आता था।

सन्दर्भ

श्रेणी:ताम्र की वस्तुएँ